### Beslutning

Einar Holm, Weena Jessen, Malou Jessen, Yngve Thorsen og Christina Danielsen kunne henholde sig til Magistratsafdelingen for Teknik og Miljøs udtalelse af 18. september 2018 i overensstemmelse med Magistratens anbefaling.
 Liv Karla Lund kunne henholde sig til det oprindelige beslutningsforslag.
 James Clausen var forhindret i at deltage i udvalgets behandling af sagen.

Lavere hastighed i Hjorthøj
 Der indføres en fartgrænse i Hjortshøj på 40 km/t.

 Hjortshøj har på trods af en voldsom vækst i befolkningstallet formået at bevare atmosfæren og mange af kvaliteterne fra den klassiske landsby, - men vejenes bredde og trafiksikkerheden har ikke fulgt med befolkningstilvæksten.
 Skolevejene er utrygge for rigtig mange børn og familier, bl.a. fordi de alle skal passere flaskehalsen i centrum omkring tog-overskæringen på [adresse]. En lavere hastighed kan være med til, at flere husstande vælger andre transportformer eller vægter flere veje ud af byen, og dermed gør byen mere tryg at færdes i. Mange beboere i Hjortshøj arbejder i [adresse] og omegn, og den store trafikmængde skaber ofte utrygge og farlige situationer. Konkret er der store udfordringer på [adresse], [adresse] og [adresse]Sastrupvej, der især i myldretiden er meget trafikerede. Derfor er disse veje usikre for byens børn, når de færdes til og fra skole eller fritidsaktiviteter.
 Rådet for Sikker Trafik peger på, at høj hastighed er den største årsag til alvorlige trafikulykker. En reduktion af hastigheden fra 50 km/t til 40 km/t vil reducere bremselængden med omkring 9 meter. Det betyder samtidigt, at dem, der evt. rammes i en trafikulykke, vil blive ramt med en markant lavere hastighed, og dermed får de en mindre risiko for alvorlig personskade.
 I Mårslet har erfaringerne med en lavere fartgrænse været meget positive. Den lavere fartgrænse virker, og den har betydet, at bilisterne har sænket farten med gennemsnitligt 9 km/t, og samtidig er der meget stor opbakning i lokalsamfundet til ændringerne.
 Fartnedsættelse er et stort ønske fra mange af borgerne i Hjortshøj, og derfor foreslår vi, at hastigheden i Hjortshøj nedsættes fra 50 km/t til 40 km/t.

 Beslutningspunkter Hastigheden i Hjortshøj nedsættes generelt fra 50 km/t til 40 km/t.

 Såfremt det vurderes, at det på kort sigt ikke er muligt at omfatte hele Birgit Steffensen, foreslås det, at der i første omgang indføres 40 km/t zone på [adresse], [adresse] og [adresse].

 Stillet af Elisabeth Simonsen (Å), James Clausen (SF), Annette Schou (SF) og John Dam (SF)

### Sagens forløb

23-05-2018 [adresse]
Sagens behandling blev udsat i byrådets møde den 23. maj 2018.
 06-06-2018 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 6. juni 2018 om magistratsbehandling af forslaget.

 Sagen bedes tilbagesendt byrådet via Magistraten.
 18-09-2018 Teknik og Miljø
Konklusion

 Socialistisk Folkeparti og Alternativet har foreslået en hastighedsgrænse i Hjortshøj på 40 km/t.

 En hastighedszone i Hjortshøj kan være en god løsning på at skabe bedre trafiksikkerhed og tryghed. Der er således gode erfaringer fra pilotprojektet med at indføre en hastighedszone i Mårslet.

 Byrådet har afsat i alt 15 mio. kr. i 2020 og 2021 til netop hastighedszoner. Teknik og Miljø har allerede nu modtaget mange ønsker om etablering af hastighedszoner.

 Teknik og Miljø anbefaler på denne baggrund, at Hjortshøj indgår i den samlede vurdering og prioritering af de mange steder, hvor en hastighedszone kan skabe bedre trafikale forhold og trafiksikkerhed.

 Det bemærkes endvidere, at der allerede er gennemført projekter i Hjortshøj med henblik på at reducere hastigheden.
 27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 18. september 2018.

 01-10-2018 Magistraten
[adresse] Byråd under henvisning til Magistratsafdelingen for Teknik og Miljøs udtalelse af 18. september 2018, som Magistraten kan henholde sig til.

 Borgmester Mikkel Hansen og rådmand Hjalte Mathiasen var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 07-11-2018 Teknisk Udvalg
Einar Holm, Weena Jessen, Malou Jessen, Yngve Thorsen og Christina Danielsen kunne henholde sig til Magistratsafdelingen for Teknik og Miljøs udtalelse af 18. september 2018 i overensstemmelse med Magistratens anbefaling.
 Liv Karla Lund kunne henholde sig til det oprindelige beslutningsforslag.
 James Clausen var forhindret i at deltage i udvalgets behandling af sagen.
 14-11-2018 [adresse]
Beslutning ikke frigivet